google/wiki40b huggingface dataset:
Mokytojas

Pedagogas (mokytojas) – kvalifikuotas asmuo, kuris ugdo kitą žmogų.

Pedagogo sąvoka ir ištakos

Pirmieji mokytojai atsirado senovės Rytuose (Kinijoje). Vienas ryškiausių pedagogų – Konfucijus (551–479 m. pr. m. e.). Jis pirmas apibendrino patyrimą. Mokė žmones valdyti pagal moralinį pavyzdį. Sukūrė šeimos dorovės sistemą.
Žmonija, taip pat ir pedagogo profesija tobulėjo apibendrindama patyrimą. Vėliau, remiantis apibendrinimu, buvo kuriamos teorijos. Anksčiau pedagogas buvo suprastas kaip enciklopedistas. Vėliau pedagogas tampa vadovu ugdymo procese.
Lietuvoje pirmaisiais pedagogais laikyti žyniai, kriviai, vaidilos.

Pedagoginio darbo specifika ir struktūra

Svarbiausias bruožas – jo veiklos objektas, kito žmogaus ugdymas. Pedagogo veiklos rezultatai realizuojasi kitame asmenyje. Pedagogas turi būti gerai paruoštas, kad galėtų ugdyti kitą žmogų.
Pedagogo darbas – protinis ir fizinis. Jo profesija amžina. Ji kuria žmogų didžiausia vertybe. Pedagogas padeda visų mokinių parengimo pagrindus. Jo turinys apibrėžtas: laiku, erdve, planais bei programa. Sėkmę nulemia mokinių sudėtis. Mokytojas mokiniui yra mokomojo dalyko, mokyklos (visos visuomenės) atstovas. T. y., mokinys apie mokomąjį dalyką sprendžia pagal mokytoją.
Mokomasis dalykas – pedagogiškai adaptuotų žinių, įgūdžių, sugebėjimų sistema. Ji atspindi tam tikrą mokslo turinį. Pvz., fizika, dailė, muzika. Mokomasis dalykas nėra galutinis tikslas, o tik priemonė mokiniui, asmenybei ugdyti. Negalima mokomojo dalyko suabsoliutinti. Visą laiką vyksta priešprieša tarp akademinio dalyko ir asmenybės ugdymo.

Mokytojo situacija reformuojamoje mokykloje

2000 metais 1 kompiuteris teko 60 mokinių.
Šiuo metu pagrindinė mokytojo funkcija ne teikti žinių, bet organizuoti pedagoginę veiklą ir kuo daugiau bendrauti su mokiniais.
Pasaulio bekelės ultramaratonų taurė

Pasaulio bekelės ultramaratonų taurė (angl. Ultra-Trail World Tour, UTWT) – ekstremalios bekelės ultramaratonų bėgimo varžybos, kuriose rungtyniaujama nuo 2014 m. Tai prestižiškiausios tokio pobūdžio rungtynės. Čempionatas susideda iš 22-iejų varžybų įvairiuose pasaulio žemynuose. Visos varžybos vyksta kalnuotose vietovėse, šių ilgis siekia 100–170 km, o vertikalaus pakilimo suma – 3–10 km.
2017 m. šioje taurėje Lietuvą itin sėkmingai atstovauja Gediminas Grinius, Vaidas Žlabys, Latviją – Andris Ronimoiss.

Išdavos

Pasaulio taurės čempionas iki 2017 m. buvo išaiškinamas skaičiuojant kiekvieno atleto tris geriausius rezultatus iš visų taurės etapų. Nuo 2017 m. reikalavimai pamažinti iki 2-iejų etapų, dėl per didelių krūvių, tenkančių atletams ir prieinamumo kitiems dalyviams.
Teresa Ciszkiewiczowa

Biografija

Gimė 1848 m. Nevėžninkuose, mokslų pagrindus gavo namuose. Būdama 15 metų 1863 m. sukilimo metu aktyviai rėmė sukilėlius. Mokyklą baigė Rygoje, 1873-1879 m. studijavo mediciną Berno universitete. Iki 1883 m. dirbo universiteto chemijos katedroje. Apsigyvenusi Varšuvoje pradėjo dirbti ginekologe, ištekėjo už savo pusbrolio architekto Alfred Ciszkiewicz. Jau nuo studijų laikų Šveicarijoje priklausė įvairioms slaptoms lenkų organizacijoms ir draugijoms siekusioms nepriklausomybės. Mirė 1921 m. Varšuvoje.
Mažiavų paminklas partizanams

Paminklas

Atminimo ženklas betoninis, tipinis, trikampės stačiasienės Laisvės kolonos su Jogailaičių dvigubo kryžiaus siluetu viršūnėje pavidalo, įmontuotas į apskritą betoninį cokolį, įbetonuotas žemėje, dažytas baltais dažais.
Priekinėje (pietinėje) plokštumoje yra užrašas: „MAŽIAVŲ KAIME / BUVUSIOJE / DRUNGILŲ SODYBOJE / 1946 10 01 / ŽUVO / ŽEMAIČIŲ APYGARDOS / KARDO RINKTINĖS / KULIŲ KUOPOS / PARTIZANAI“, šoninėje (šiaurės rytinėje) plokštumoje – teksto tęsinys: „KUOPOS VADAS / JURGIS BURBA / G. 1920 M. / PIJUS JUZIKIS / G. 1929 M. / DANIELIUS PETRAUSKAS / G. 1927 M. / VLADAS ŠIPALIS / G. 1920 M.“ Užrašas paryškintas baltais emulsiniais dažais.
Paminklo aukštis – 1,70 m, kolonos sienelių plotis –  31,5–32,5 cm. Paminklinės teritorijos plotas – 1 m².

Istorija

1946 m. spalio 1 d. MVD vidaus kariuomenės 354-ojo šaulių pulko kareiviai ir MVD Kretingos apskrities skyriaus stribai ties Kartenos ir Kulių valsčių sandūra esančiuose Pakutuvėnų ir Mažiavų kaimuose vykdė baudžiamąją operaciją, ieškodani partizanų. Jos metu Kulių valsčiaus Mažiavų kaimo ūkininko Kosto Drungilo sodyboje jie apsupo 6 Kardo rinktinės Daugvaišo kuopos Kazio Kijausko būrio partizanus.
Per susišaudymą žuvo 4 kovotojai: kuopos vadas Jurgis Burba (g. 1920 m.), Pijus Juzikis (Juzikas; g. 1929 m.), Vladas Šipalis, visi iš Šiemulių, ir Danielius Petrauskas (g. 1927 m.) iš Sontakių.
Partizanai broliai Juozapas ir Stanislovas Vasiliauskiai iš Mažiavų kaimo ir sodybos savininkas, partizanų rėmėjas Kostas Drungilas buvo suimti ir išvežti katorgos darbams į lagerius.
Pokario melioracija Kosto Drungilo sodybą nugriovė. Iš Pakutuvėnų kilusio tremtinio Algimanto Grigalausko ir Lietuvos gyventojų ir rezistencijos tyrimo centro iniciatyva sodybvietėje 2016 m. spalio 1 d. atidengtas tipinis atminimo ženklas (autorius – dizaineris Romas Navickas) šioje vietoje žuvusiems partizanams atminti.
Didysis reketas

Turinys

Sekdamas mieste siautėjančius reketininkus inspektorius Nikas Palmjeris pats patenka į jų rankas ir nustumiamas su automobiliu nuo skardžio. Išėjęs iš ligoninės, jis su padėjėju toliau mėgina susekti jiems vadovaujančius žmones. Įbauginti parduotuvių savininkai atsisako bendradarbiauti su policija, o vienam sutikus, pagrobiama ir išprievartaujama jo duktė. Inspektorius sulaukia kaltinimų naudojant jėgą prieš liudininkus ir nušalinamas nuo bylos. Žuvus porininkui ir atleistas iš tarnybos, jis randa keletą taip pat nukentėjusių, kartu su kuriais nusprendžia susidoroti su reketininkais...
Irena Milkevičiūtė

Biografija

Mokėsi Butrimonių vidurinėje mokykloje, Vilniaus J. Tallat-Kelpšos muzikos technikume. Dirbo muzikos mokykloje Kaišiadoryse. 1972 m. baigė LSSR konservatorijos Jono Švedo kanklių ir dirigavimo, 1976 m. Zenono Paulausko dainavimo klasę.
Nuo 1976 m. LSSR operos ir baleto teatro solistė. 1978–1979 m. stažavo Milano La Scala teatre, dainavo Piccolo Scala teatro surengtuose koncertuose Milane, Romoje, Parmoje ir kitur. Nuo 1988 m. Lietuvos konservatorijos (1992–2004 m. Lietuvos muzikos akademija, nuo 2004 m. Lietuvos muzikos ir teatro akademija) dėstytoja, nuo 1998 m. profesorė.
Su Lietuvos nacionaliniu operos ir baleto teatru gastroliavo Maskvos Didžiajame teatre, Vokietijoje, Italijoje, Suomijoje (Savonlinnos festivalyje), Taivane. 1987 m. Splito (Kroatija) tarptautiniame festivalyje atliko Aidos partiją (Džiuzepė Verdis. Aida). Dainavo Čikagos lietuvių operoje, Varšuvos Didžiajame teatre, Vroclavo operoje, Sankt Peterburgo Marijos teatre, Latvijos nacionalinėje operoje. Šv. Cecilijos akademijoje Romoje, Milano La Scala (1998 m.), Niujorko Metropolitan Opera (1999 m.). Dainavo Europos, Azijos, Šiaurės ir Pietų Amerikos šalyse.
Pakentraičiai

Istorija

1950–1962 m. Kuršėnų rajono, 1962–1995 m. Šiaulių rajono Raudėnų apylinkės kaimas. 1950–1991 m. kaimas priklausė Raudėnų tarybiniam ūkiui.

Aplinkinės gyvenvietės

RAUDĖNAI – 3,2 km 
Pakoklinė – 1 km
Vanagiškė – 1,6 km
Vosbūčiai – 4,3 km
Patyreliai – 1,3 km
Taučiai (Šiauliai) – 1,2 km
 KURŠĖNAI – 10 km 
ŠIAULIAI – 36 km
Bartlaukė – 2,6 km
Kentraičiai – 1 km
Rūdėnai – 2,3 km
Klonovas

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
FK Minsk (moterys)

Istorija

2008 m. buvo suburta moterų futbolo komanda „Minčanka“.
Moterų komanda kovoja dėl aukščiausių vietų ir trofėjų Gudijoje.
2018 m. tapo Baltijos čempionėmis, kai finale 2-1 nugalėjo FC Gintra.
Augustas Gucaga

Biografija

Nuo 2010 metų Kauno mokyklos-darželio „Rūtelė“ mokinys. Vaikų ir jaunimo papildomojo ugdymo įstaigos Kauno „Jaunalietuvių sporto organizacijos“ auklėtinis. Treneris Laimutis Šolys.
Pantone

Pantone – sistematizuota spalvinė sistema (sistema PMS – Pantone Matching System).
Pantone sistema daugiausiai naudojama profesionalioje poligrafijoje, ruošiant spaudos darbus, tekstilėje. Kiekviena Pantone spalva turi savo numerį.
Sistema yra Pantone Inc. korporacijos nuosavybė. Korporacija sudaro ir leidžia kelių rūšių Pantone spalvų katalogus, dažniausia vėduoklės tipo.

Programinė įranga

Šių programų dėka darbų kūrėjas gali pasirinkti vienokią ar kitokią spalvą. Viena tokių – Art Director ToolKit (gamintojas Code Line Comunications).
Taip pat Pantone sistema yra integruota į programas, kuriomis maketuojami ar kuriami leidiniai ar pan. (pvz., Adobe Illustrator, Adobe Indesign, Macromedia FreeHand, CorelDraw).
Kalpokai (Biržai)

Aplinkinės gyvenvietės

Simaniai – 2,1 km
Parovėja – 2,4 km
Gricgalė – 4,6 km
Rimšiai (Biržai) – 0,4 km
BIRŽAI – 22 km
Pilskalnė – 4,8 km
Gikonys (Biržai) – 2,8 km
Latvygala – 3,4 km
Jokniūnai – 5,3 km
Kvetkai – 4,5 km
Lietuvos pajūris (laikraštis)

Lietuvos pajūris – Kanados Mažosios Lietuvos lietuvių bičiulių draugijos leidinys.

Istorija

1960–1971 m. leistas Monrealyje 4 kartus per metus. Išėjo 39 numeriai. 1982–1996 m. buvo leidžiamas Čikagoje kaip laikraščio „Laisvoji Lietuva“ mėnesinis priedas. Tiražas 1983 m. – 2025 egz.
Redaktorius Ansas Lymantas.
Stanisław Pławski

Biografija

Gimė 1883 m. rugsėjo 6 d. Rokiškyje, Motiejaus ir Onos Krikovskaitės šeimoje. 1909 m. baigė Rygos technikos universitetą. Po 1917 m. vasario revoliucijos Rusijoje įstojo į Lenkijos socialistų partiją. 1917 m. birželį Sankt Peterburge išrinktas į partijos komitetą. Po spalio revoliucijos gruodžio mėnesį išrinktas partijos tarybos pirmininku. 1918-1921 m. įsigalėjus bolševikams veikė pogrindinėje socialistų partijoje. 1921 m. išvyko į Lenkiją. 1922-1930 m. buvo Vilniaus darbo biržos vadovu ir darbo bei socialinės apsaugos ministro patarėjas. Buvo Vilniaus miesto tarybos narys. 1922 m. išrinktas į Lenkijos seimą kaip Lenkijos socialistų partijos kandidatas, 1928 m. perrinktas. Nuo 1930 m. dirbo darbo inspektoriumi Ivano Frankivske, o nuo 1932 m. Lvove. 1939 m. sovietams užėmus Lvovą dirbo miesto universitete dėstytoju. Miestą okupavus vokiečiams dirbo chemijos mokytoju profesinėje mokykloje. Nuo 1945 m. spalio 15 d. dirbo Darbo ir socialinės rūpybos ministerijoje. 1947 m. gegužį paskirtas Darbo inspekcijos departamento vadovu. 1948 m. tapo Lenkijos komunistų partijos nariu. Mirė 1950 m. rugpjūčio 7 d. Brvinuve.
Bosanska Dubica

Istorija

Įkurta 930 metais, nors pirmąkart rašytiniuose šaltiniuose paminėta tik 1197 m. 1538 m. atiteko Osmanų imperijai. 1788–1791 m. Dubicos apylinkėse vyko karas tarp Austrijos-Vengrijos ir Osmanų.
1992 m. prasidėjus Jugoslavijos pilietiniam karui iš miesto buvo išvyti musulmonai, tiltas link Kroatijos sugriautas.
Imperatorius Sakuramači

Genealogija

Prieš Sakuramachi įsėdimą į sostą, jo vardas buvo Waka-ne-Miya (若 宫).
Jis turėjo septynis vaikus iš jų dvi dukros ir penki sūnūs. Žymiausi vaikai:
Pirmoji dukra: Princesė Sakariko (盛子内親王),
Pirmasis sūnus: Princas Toshiko (智子内親王) (Imperatorius Go-Sakuramachi),
Antrasis sūnus: Princas Prince Toohito (遐仁親王) (Imperatorius Momozono).
Magijos ministerija

Pavadinimas ir ryšys su žiobarų pasauliu

Į Magijos ministerija galima patekti keliais būdais:
1.Kelionės židiniais "Kelionmilčių" pagalba
2.Svečių įėjimu pro skurdaus rajono Londone neveikiančią telefono būdelę, surinkus slaptą numerį.
3.Nusileidus tuoletu (toks būdas naudotas septintoje dalyje)

Magijos įstatymų priežiūros departamentas

Šio Departamento darbuotojai, stengiasi prižiūrėti tvarką Magijos pasaulyje, kad nebūtų pažeidžiami įstatymai.

Aurorų štabas

Visų aurorų kabinetai, susirinkimo vieta.

Neleistino magijos vartojimo tarnyba

Čia dirba darbuotojai, kurie turi prižiūrėti, ar nėra pažeidžiamas įstatymas, kai negalima naudoti Nedovanotinų kerų, nėra pažeidžiamas Burtininkų Slaptumo Statusas ar nepilnamečiai nenaudoja magijos.

Vizengamotas

Čia yra visų Vizengamoto teisėjų kabinetai. Jie turi spręsti nuteistųjų lemtį. T. y. ar jiems sėsti į Azkabaną, ar paleisti, ar panašiai.

Magiškųjų nelaimių ir katastrofų departamentas

Šio departamento darbuotojai, turi rūpintis burtininkų ir žiobarų gerove, kai yra pažeidžiamas Burtininkų Slaptumo Statusas.
Netyčinės magijos panaikinimo skyrius Jeigu netyčiomis ką nors pridarai sunkiai atitaisomo, nemoki pataisyti, ar pabėgi iš įvykio vietos, šio skyriaus darbuotojai visada atitaiso pridarytą žalą.
Užmaršintojų štabas Jeigu žiobarai pamato ką nors magiško, būna pažeistas Slaptumo įstatymas, ir šio štabo darbuotojai, turi ištrinti ir pataisyti tų žiobarų atmintį.
Žiobariškų pasiteisinimų komitetas

Magiškųjų gyvūnų kontrolės departamentas

Žvėrių, būtybių ir dvasių skyrius
Ryšių su goblinais valdyba
Kovos su kenkėjais biuras šis departamentas dirba su magiškomis butybėmis ir gyvūnais.

Magiško transporto departamentas

Kelionmilčių skrydžių tinklo valdyba
Šluotų kontrolės tarnyba
Nešyklių agentūra
Keliavimo oru egzaminų centras

Baisiukai

Šitaip yra vadinami Paslapčių Departamento darbuotojai. Jie visada būna tylūs, nešnekūs, jie negali atskleisti visuomenei, kas yra už Paslapčių Departamento durų.

Garsūs ministerijos pareigūnai

Žemiau esantys fiktyvūs veikėjai yra garsūs ir žinomi Magijos ministerijos darbuotojai. Kingslis Šeklbotas ir Nimfodora Tonks yra priskirti prie Fenikso brolijos straipsnio, o abu Artūras ir Persis Vizlis yra priskirti Vizlių šeimos straipsniui.

Ludas Maišinis

Magiškųjų žaidimų ir sporto departamento direktorius. Kadaise žaidęs " Vapsvų" kvidičo komandoje.

Bartis Susitraukėlis vyresnysis

Buvo itin griežtas ir stiprus Magijos Ministerijos pareigūnas, prižiūrėjęs Burtų trikovės Turnyrą Hogvartse. Nužudytas savo sūnaus Barčio Susitraukėlio Jaunesniojo 1995 m. pavasarį.

Kornelijus Karamelė

Kornelijus Osvaldas Karamelė yra fiktyvus veikėjas Hario Poterio knygose. Jis buvo Magijos Ministerijos ministras nuo 1990 iki 1996 m. Nušalintas nuo sosto 1996 metais po Voldemorto sugrįžimo.

Rufas Skrimdžeras

Rufas Skrimdžeras tapo magijos ministru po Karamelės pašalinimo. Jis atrodė kaip liūtas suveltais plaukais ir tankiom blakstienom su akiniais ir randais. Jis buvo Auroras prieš tampant ministru. 1997 m., kai Voldemortas užėmė ministeriją, Skrimdžeras buvo nužudytas Mirties valgytojų norint išgaut informaciją apie Harį Poterį.
Justas Džiugelis

Biografija

Vaikystė prabėgo netoli Vilniaus esančiame Lindiniškių kaime. J. Džiugelis nuo mažens nevaldo savo kūno. Jo negalią tėvai pastebėjo dar kūdikystėje, kai berniukui tebuvo 3 mėnesiai. Jam – įgimta raumenų atrofija, paklūsta vien plaštakos.
1994 m. pradėjo mokytis Vilniaus Tuskulėnų vidurinėje mokykloje. 2005–2007 m. nuotoliniu būdu mokėsi Ozo vidurinėje mokykloje ir ją baigė. 2009 m. pagal ištęstinę studijų formą Tarptautinės teisės ir verslo aukštosios mokyklos Vadybos ir teisės fakultete studijavo finansus.
2006–2007 m. dirbo Valakupių reabilitacijos centre kompiuterinio raštingumo ir internetinių puslapių kūrimo programos mokytoju.
2006 m. įsteigė telekomunikacijos priemonių mažmeninės prekybos ir remonto paslaugų įmonę. Nuo 2009 m. – IT įrangos didmeninę prekybą plėtojančios bendrovės savininkas ir vadovas. 2014 m. įsteigė VšĮ „Baltijos ugdymo centras“. 
Dalyvauja visuomeninėje veikloje: Šaulių sąjunga, NVO sektorius.
Pomėgiai: žvejyba, menai, kelionės ir technologijos.
Mahometas I ibn Abdalchakas

Mahometas I ibn Abdalchakas (muḥammad ben `abd al-ḥaqq, arab.: محمد بن عَبد الحَقّ, g. nežinoma – m. 1244 m.) – Marinidų dinastijos vadas.
Mahometas I-is ibn Abdalchakas buvo Abdal Chako I-ojo sūnus.

Istorija

Vadovauti Marinidams Mahometas I-is pradėjo 1240 m. kai žuvo jo brolis Usmanas I-is. 1242 m. Mahometo I-ojo armija užpuolė ir laikė apsuptyje Meknesą. Mūšyje žuvo Maroko kalifas Abdal Vahidas II-is, bet miesto užimti nepavyko. 1244 m. Maroko kalifas Ali Asaidas sutriuškino Mahometo I-ojo armiją prie Feso. Mahometas I-is ibn Abdalchakas mūšyje žuvo. Marinidams teko atsitraukti į Sacharos rytinį pakraštį.
Retorinė figūra

Retorinės figūros – įvairios žodžių, pasakymų reikšmės ir kalbos konstrukcijos, išsiskiriančios iš įprastinių reikšmių bei konstrukcijų ir turinčios specialią ekspresyvinę paskirtį.
Retorinė figūra - tam tikras pasakymas, išreikštas ne vienu žodžiu, o žodžių junginiu, sakiniu ar keliais sakiniais, nutolusiais nuo įprasto minčių reiškimo. Juose perkeltinės žodžių reikšmės gali ir nebūti, tačiau jų paskirtis yra tokia pat kaip tropų: išraiškingai išreikšti mintį. Tai kalbos dailumo, puošnumo, įtaigumo priemonės.
Bloga akis

Turinys

„Nelaimės plaukas“
Altomarė Seka norėjo įsigyti išsikraustančio kaimyno – ginekologo butą, tačiau šis parduoda jį pigiau paslaptingam ponui Markelai su žmona. Po keleto nelaimių Altomarė pradeda įtarti, kad naujasis kaimynas turi antgamtinių galių ir specialiai jam kenkia (jį aplanko mokesčių inspekcija, banke išlaužiamas vienintelis jo seifas ir kita). Policija jam niekuo negali padėti, todėl jis kreipiasi pagalbos į magą, kuris pareiškia, kad padėtį galima ištaisyti tik jei pavyks gauti Markelos krūtinės plauką. Altomarė pasikviečia kaimynus į svečius ir į vyną įmaišo migdomųjų. Markela užmiega, tačiau visus planus sugriauna jo –žmona Liudovika, pajutusi aistrą Altomarei. Kuomet jam pavyksta ištrūkti, su analogiškais ketinimais pasirodo aerobikos trenerė Helena, tačiau po eilės nesusipratimų jam vis tik pavyksta išrauti reikiamą plauką.
„Magas“
Gasparui niekaip nesiseka tinkamai rengti savo magijos pasirodymų, nuo jo nusisuka ir žiūrovai, ir prodiuseris. Galiausiai jis patenka pas seną raganą, kuri, davusi jam išgerti speciali paruošto gėrimo, suteikia jam tikrų magiškų galių. Gasparas pradeda jomis naudotis ir netrunka išgarsėti, o buvęs prodiuseris pasiūlo jam pelningą sandėrį – dvikovą televizijoje su garsiausiu šalies magu Silvanu. Gasparas sutinka, tačiau tuo metu miršta senoji ragana ir jis nebetenka turėtų galių. Televizijos transliuojamoje dvikovoje Gasparas priverstas pasikliauti savo prodiuserio suktumu, tikėdamasis, kad žiūrovai nesupras, jog jis sukčiauja...
Gibilis

Gibilis arba Gira (akadų k. girra, girru) – ugnies dievybė Mesopotamijos mitologijoje. Pagal vieną versiją, buvo dangaus dievo Anu ir deivės Šalos sūnus, pagal kitą – Enkio. Kai kada laikytas ir Nusku sūnumi. Pirmąkart Gibilis paminėtas Faros (gyvenvietė senovinio Šurupako miesto vietoje) dievų sąraše (XVI a. pr. m. e.). Laikytas tiek kuriančiąja, tiek griaunančiąja jėga, atnešančia mirtį, sietas su deginančia vasaros kaitra. Pirmuoju aspektu Gibilis – šviesos nešėjas ir apvalanti ugnis, taip pat ugnis kalvio žaizdre bei degimo krosnyje, kur degamos plytos. Dėl to buvo vadinamas „miestų įkūrėju“.
Tikėta, jog Gibilis, kaip ir Enkis, padedąs nuo burtų, kovojąs su raganavimu. Šiuo aspektu minimas babiloniečių mite „Gira ir Elamatum“, kuriame Gibilis – dievų kovotojas, kovojantis su „moterimi iš Elamo“ (taip neretai būdavo įvardijamos kerėtojos), kuri sukėlusi badą ir pavertusi gyvulius bergždžiais. Gibilis ją įveikęs, o Enlilis kerėtojos kūną pavertęs žvaigždynu. Pasak akadų mito apie karo ir maro dievą Erą, pas Gibilį atvyksta Mardukas, kad šis apvalytų jo galios ženklą. „Blogųjų demonų utukku“ užkalbėjimuose veikia kartu su tėvu Enkiu, siekdamas išsiaiškinti septyneto blogio demonų kilmės paslaptį. Tuo tarpu „Raudoje apie Ūro sunaikinimą“ Gibilis padeda Enliliui, miesto ir jo gyventojų naikintojui.
Fiuzeliažas

Fiuzeliažas (iš pranc. fuselé – verpsto formos) – orlaivio korpusas.
Jame yra įgula, keleiviai ar krovinys. Vienvarikliuose orlaiviuose fiuzeliaže dažniausiai montuojamas ir pats variklis. Jame taip pat gali būti kuras ir šasi.
Fiuzeliažas atlieka vieną pagrindinių vaidmenų orlaivio valdyme: ant jo montuojami valdymo (sparnai, uodega), stabilizavimo ir kiti pagalbiniai (kilimo, leidimosi, šasi t. t.) įrenginiai. Forma ir konstrukcija priklauso nuo orlaivio tipo ir paskirties.
Anatolijus Lapinskas

Anatolijus Lapinskas (g. 1946 m. lapkričio 4 d. Kaune) – Lietuvos kompozitorius, publicistas.

Biografija

1972 m. baigė Lietuvos konservatorijos E. Balsio kompozicijos klasę. 1970–1971 m. Kauno Naujalio meno mokyklos, 1971–1976 m. – Vilniaus Tallat Kelpšos aukštesniosios muzikos mokyklos, 1976–1978 m. – Čiurlionio meno mokyklos dėstytojas. 1978–1992 m. vadovavo Vilniaus folkloro ansambliams, 1978–1987 m. ansambliui „Sadauja“. Nuo 2003 m. Lietuvos muzikos ir teatro akademijos dėstytojas.
1990 m., 1994 m. Pasaulio lietuvių dainų švenčių Šokių dienos, 1996 m. ir 2000 m. JAV ir Kanados lietuvių dainų švenčių šokių, 1996 m., 2000 m. ir 2004 m. JAV ir Kanados lietuvių tautinių šokių švenčių muzikos vadovas.
Abešė

Istorija

Iki prancūzų užkariavimo Abešė buvo Vadajaus karalystės sostinė. Tuo metu tai buvo didžiausias Čado miestas, turėjęs 28 tūkst. gyventojų. Tačiau dėl epidemijų 1919 m. šis skaičius tesiekė 6000.
Medžimurjės apskritis

Geografija

Medžimurjės apskritis šiaurės vakaruose ribojasi su Slovėnija, rytuose su Vengrija, pietryčiuose su Koprivnica–Križevcais bei pietvakariuose su Varaždinu.
Apskrities šiaurės vakaruose stūkso Alpių papėdės šlaitai, pietryčiuose ji apima mažą dalį Panonijos lygumos. Apskrities lygumos naudojamos dirbamiesiems laukams. Yra dvi hidroelektrinės.
Apskritis yra tarp dvejų upių: Muros ir Dravos. Mura teka šiaurėje, išilgai pasienio su Slovėnija, Prekmurjės regionu bei rytuose ribojasi su Vengrijos Zalos mede. Dravos upė teka palei pietinį apskrities pasienį su Varaždino ir Koprivnicos–Križevcų apskritimis.
Medžimurjės apskritis, apimanti 729,5 km² teritoriją, skirstoma į 3 miestus, 7 kaimus ir 22 savivaldybes. Apskrities miestai: Čakovecas, Prelogas, Mursko Središčė.
Brauno judėjimas

Brauno judėjimas – skysčiuose (arba dujose) esančių dalelių šiluminis judėjimas. 1905 metais Albertas Einšteinas sukūrė Brauno judėjimo molekulinę kinetinę teoriją. Ją sukūrus ir prancūzų fizikui Ž. Pereno bandymais patvirtinus, molekulinė kinetinė teorija galutinai įsitvirtino.

Judėjimo stebėjimas

Pirmą kartą šį reiškinį 1827 metais pastebėjo anglų botanikas Robertas Braunas (Robert Brown, 1773–1858), tyrinėdamas pro mikroskopą vandenyje plaukiojančias pataisų sporas. Dabar paprastai stebimos vandenyje netirpstančių gumiguto dažų dalelės. Šios dalelės visą laiką netvarkingai juda. Nuostabiausia ir neįprasta yra tai, kad šis judėjimas niekada nenutrūksta. Mes esame pripratę, kad bet kuris judantis kūnas anksčiau ar vėliau sustoja. Brauno judėjimas yra šiluminis judėjimas ir jis negali nutrūkti. Kylant temperatūrai judėjimas intensyvėja.
Brauno judėjimą galima stebėti ir dujose. Taip juda ore pakibusios dulkių ir dūmų dalelės.
Šiuo metu „Brauno judėjimo“ sąvoka turi platesnę prasmę. Pavyzdžiui, Brauno judėjimu laikomas jautrių matavimo prietaisų rodyklių virpėjimas. Jis atsiranda dėl prietaisų detalių ir aplinkos atomų šiluminio judėjimo.

Judėjimo aiškinimas

Brauno judėjimą galima paaiškinti, tik remiantis molekuline kinetine teorija. Dalelės juda, nes molekulių smūgiai į ją nekompensuoja vienas kito. Netvarkingai judančios molekulės perduoda Brauno dalelei iš kairės ir iš dešinės nevienodą impulsą. Todėl nebus lygi nuliui slėgimo jėgų atstojamoji, kuri ir keičia dalelės trajektoriją.
Dujose ir skysčiuose yra tam tikra vidutinė slėgimo jėga, bet visada pasitaiko nežymių atsitiktinių nukrypimų nuo vidutinės slėgimo jėgos. Kuo mažesnis kūno plotas, tuo didesni slėgimo jėgos, veikiančios šį plotą, nukrypimai. Jeigu plotelis yra kelių molekulės skersmenų didumo, tai molekulei pataikant į jį veikianti jėga keičiasi šuoliškai nuo nulio iki tam tikro baigtinio dydžio.
Laužai (Biržai)

Aplinkinės gyvenvietės

Eiminiškiai – 1,3 km
BIRŽAI – 33 km 
Lebeniškiai – 2 km
VABALNINKAS – 11 km
Linkiamiškis – 1,8 km
Grikienos – 0,6 km
Medžiūnai – 2,4 km
Beržynė (Panevėžys) – 1,5 km
Bisora

Istorija

1974 m. Bisoa įvyko masinės žudynės, kuriose Bisau Gvinėjos valdantieji marksistai išžudė Portugalijos armijoje tarnavusius šalies karius.